Source: http://docplayer.fi/16267911-Tehtava-visio-arvot-ja-strategiset-tavoitteet.html
Timestamp: 2019-08-24 22:35:32+00:00
Document Index: 7355951

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'TUOMIOISTUIN ', 'TUOMIOISTUIN ']

Tehtävä, visio, arvot ja strategiset tavoitteet - PDF
Download "Tehtävä, visio, arvot ja strategiset tavoitteet"
1 Tehtävä, visio, arvot ja strategiset tavoitteet Tehtävä Euroopan tilintarkastustuomioistuin on Euroopan unionin toimielin, joka perussopimuksen mukaan perustettiin huolehtimaan unionin varojen tarkastamisesta. EU:n ulkoisena tarkastajana se osaltaan kehittää EU:n varainhoitoa ja toimii unionin kansalaisten taloudellisten etujen riippumattomana valvojana. Tilintarkastustuomioistuin arvioi tarkastuksissaan EU-varojen keruuta ja käyttöä. Se tutkii, onko rahoitustoimet kirjattu ja esitetty asianmukaisesti, onko ne toteutettu laillisesti ja asianmukaisesti ja onko varojen hoito taloudellista, vaikuttavaa ja tehokasta. Tilintarkastustuomioistuin tiedottaa tarkastustensa tuloksista julkaisemalla selkeitä, relevantteja ja puolueettomia kertomuksia. Lisäksi se antaa lausuntoja varainhoitoon liittyvistä kysymyksistä. Tilintarkastustuomioistuin edistää tilivelvollisuutta ja avoimuutta ja avustaa Euroopan parlamenttia ja neuvostoa, kun ne valvovat EU:n talousarvion toteuttamista, etenkin vastuuvapausmenettelyn aikana. Tilintarkastustuomioistuin on sitoutunut toimimaan tehokkaasti edelläkävijänä julkisen varainhoidon tarkastuksen ja julkishallinnon aloilla.
2 Visio Instituutio, joka on tunnettu puolueettomuudestaan ja rehellisyydestään, korkeasta ammatillisesta osaamisestaan, tehokkuudestaan sekä tarkastustensa ja lausuntojensa laadukkuudesta. Arvostettu ulkoinen tarkastaja, joka toimii riippumattomasti eri sidosryhmiensä hyväksi ja pyrkii samalla lisäämään vuorovaikutusta tarkastuskohteensa kanssa luodakseen lisäarvoa EU:n varainhoitoon. Edistyksellinen ja innovatiivinen organisaatio, jolla EU-varojen hoidosta esittämiensä kriittisten näkemysten ansiosta on vaikutusvaltainen ja rakentava rooli EU:n toiminnassa ei ainoastaan heikkouksien ja puutteiden vaan myös parhaiden käytäntöjen esiintuojana. Esimerkillinen työnantaja, joka on tietoinen siitä, että sen tärkeimmän voimavaran muodostavat johdon ja työntekijöiden pätevyys ja motivaatio, joita se vaalii ja kehittää jatkuvan ammatillisen täydennyskoulutuksen sekä aktiivisen kannustuksen avulla. Laajalti arvossa pidetty instituutio, joka edistää tietoon perustuvaa julkista keskustelua EU-varojen hoidosta.
3 Arvot Euroopan tilintarkastustuomioistuin on sitoutunut toteuttamaan seuraavia arvoja: Riippumattomuus, rehellisyys ja puolueettomuus Tilintarkastustuomioistuin suojelee ja vahvistaa riippumattomuuttaan ja rehellisyyttään kaikissa toimielimeen, sen jäseniin ja henkilöstöön liittyvissä asioissa. Tilintarkastustuomioistuin hoitaa tehtäväänsä puolueettomasti siten, että tarkastusaiheita valitessaan, tarkastuksia toimittaessaan sekä suosituksia ja varainhoitoa koskevaa neuvontaa antaessaan se kuulee sidosryhmiä ottamatta kuitenkaan niiltä vastaan ohjeita ja alistumatta ulkopuolisten tahojen painostukseen. Korkea ammatillinen osaaminen Tilintarkastustuomioistuin ylläpitää esimerkillistä ammatillisen osaamisen tasoa kaikilla toimintansa osa-alueilla. Se osallistuu aktiivisesti julkishallinnon tarkastajien ammattialan kehittämiseen EU:ssa ja koko maailmassa. Lisäarvon luominen Tilintarkastustuomioistuin julkaisee perusteltujen kriteereiden ja vakaan todentavan aineiston pohjalta relevantteja, oikea-aikaisia, selkeitä ja laadukkaita tarkastuskertomuksia, jotka vastaavat sidosryhmien tarpeisiin ja joita käyttäjät pitävät merkityksellisinä ja arvovaltaisina. Se antaa lausuntoja ja suosituksia, joiden avulla EU:n talousarvion toteuttamista voidaan tosiasiallisesti parantaa. Se tiedottaa avoimesti ja vakuuttavasti ulkomaailmalle roolistaan, menetelmistään ja työnsä tuloksista ja edistää siten osaltaan EU-varojen hallinnointia koskevaa tilivelvollisuutta. Vankka osaaminen ja tehokkuus Tilintarkastustuomioistuimessa arvostetaan yksilöä, kehitetään lahjakkuutta ja palkitaan hyvät suoritukset. Siellä kunnioitetaan erilaisuutta sekä edistetään yhteishenkeä ja luottamuksen ilmapiiriä toimivan viestinnän ja tehokkaan ja proaktiivisen hallinnon avulla. Tilintarkastustuomioistuin pyrkii mahdollisimman suureen tehokkuuteen työnsä kaikissa vaiheissa.
4 Strategiset tavoitteet Tehtävä lyhyesti Euroopan tilintarkastustuomioistuin on Euroopan unionin toimielin, joka EY:n perustamissopimuksen mukaan perustettiin huolehtimaan unionin varojen tarkastamisesta. EU:n ulkoisena tarkastajana se osaltaan kehittää EU:n varainhoitoa ja toimii unionin kansalaisten taloudellisten etujen riippumattomana valvojana. Ammatillinen osaaminen Arvioida säännöllisesti, millä keinoin tarkastuksissa käytettävistä menetelmistä saataisiin entistä pätevämpiä soveltaa tarkastusstrategiaa, jonka ansiosta tilintarkastustuomioistuimen tarkastuksilla on yleisesti ottaen mahdollisimman suuri vaikutus; tehostaa toimintaansa hyödyntämällä resurssejaan parhaalla mahdollisella tavalla olla aktiivisesti mukana julkishallinnon tarkastustoiminnan kehittämisessä ja edistää sitä varmistaakseen tarkastusten korkean laadun kannustaa julkishallinnon tarkastusstandardien ja -kriteereiden yhdenmukaiseen tulkintaan ja soveltamiseen yhteisössä EU-varojen osalta tiivistää entisestään yhteisyötä EU-maiden ylimpien tarkastuselinten kanssa tukea vaikuttavan, kaikki EU:n menoalat kattavan yhteisön sisäisen valvonnan kehyksen kehittämistä ja soveltamista. Tuotos Lisätä tilintarkastustensa ja toiminnan tarkastustensa vaikutusta valitsemalla relevantteja aiheita, ajoittamalla kertomuksensa entistä paremmin sekä selkeyttämällä niitä ja parantamalla niiden luettavuutta
5 lisätä toiminnan tarkastusten määrää ja parantaa niiden laatua tiedottaa aktiivisesti ja aiempaa laajemmalti kertomuksissa ja lausunnoissa esittämistään havainnoista ja suosituksista lisätäkseen niiden vaikuttavuutta. Sidosryhmät Kehittää edelleen rakentavaa vuoropuhelua tärkeimmän tarkastuskohteensa (komissio) kanssa saavuttaakseen vielä suuremman tietämyksen EU-varojen hallinnoinnista ja syvällisemmän ymmärryksen tarkastusprosessista sekä saadakseen tarkastustuloksilleen entistä laajemman hyväksynnän parantuneen kuulemismenettelyn ansiosta parantaa vuoropuhelua vastuuvapauden myöntämisestä vastaavien viranomaisten kanssa tukeakseen niitä talousarvion toteuttamisen valvontatehtävässä lisätä yhteyksiä Euroopan parlamenttiin ja neuvostoon edistääkseen entistä vaikuttavammin EU:n varainhoidon myönteistä kehitystä entisestään kehittää aktiivista vuorovaikutusta EU:n kansalaisten kanssa, jotta tilintarkastustuomioistuin saisi tehtävälleen suuremman tuen ja voisi paremmin tuoda esiin edustamiaan arvoja.
6 Oppiminen ja kasvu Varmistaa eri menettelyin vertaisarvioinnin tehokas seuranta pitäen jo olemassa olevia vahvuuksia lähtökohtana kehittäessään organisaatiotaan, menetelmiään, prosessejaan ja tuotostaan sekä pyrkiessään mahdollisimman suureen tehokkuuteen toteuttaa vaikuttavaa ja dynaamista henkilöstöpolitiikkaa kyetäkseen aiempaa paremmin pitämään, houkuttelemaan, kehittämään ja motivoimaan asiantuntevaa henkilöstöä varmistaa, että tarkastus- ja henkilöstöstrategiat niveltyvät tiiviisti toisiinsa asettaa ydintehtävänsä etusijalle kohdentaessaan henkilöstöresurssejaan kannustaa henkilöstöä osallistumaan korkealaatuiseen ammatilliseen täydennyskoulutukseen varmistaakseen, että henkilöstö on asiantuntevaa ja motivoitunutta, että tilintarkastustuomioistuimen menetelmät ymmärretään ja niitä sovelletaan asianmukaisesti ja että hyödylliset tarkastusalan innovaatiot otetaan käyttöön nykyaikaistaa infrastruktuureitaan oikea-aikaisesti ja tehtävänsä asettamien vaatimusten perusteella toteuttaa aktiivisesti tarkoituksenmukaista IT-strategiaa tukeakseen tarkastus- ja hallintotehtävien tehokasta toteuttamista ja edistääkseen teknologisen kehityksen tarjoamien mahdollisuuksien yksilöimistä ja täysimääräistä hyödyntämistä.
6.3.2018 FI Euroopan unionin virallinen lehti C 84 A/1 V (Ilmoitukset) HALLINNOLLISET MENETTELYT TILINTARKASTUSTUOMIOISTUIN AVOINTA TOIMEA KOSKEVA ILMOITUS ECA/2018/1 Yksi (1) johtajan toimi Tarkastus
Puhe Luxemburg, 18. maaliskuuta 2014 ECA/14/09 Euroopan tilintarkastustuomioistuimen presidentin Vítor Caldeiran puhe Tilintarkastustuomioistuimen vuoden 2014 työohjelman esittely Euroopan parlamentin
FI Lisää luottamusta riippumattomalla tarkastuksella - Euroopan tilintarkastustuomioistuimen strategia vuosiksi
FI 2017 Lisää luottamusta riippumattomalla tarkastuksella - Euroopan tilintarkastustuomioistuimen strategia vuosiksi 2018 2020 1977-2017 EUROOPAN TILINTARKASTUS TUOMIOISTUIN 02 Sisällys Sivu 3 EU 2018